

***Fundargerð stjórnar HSK þriðjudaginn 12. október 2021 kl. 17:00***

Fundur haldinn í Selinu á Selfossi

Mætt: Guðríður Aadnegard, Guðmundur Jónasson, Jón Þröstur Jóhannesson, Olga Bjarnadóttir og Engilbert Olgeirsson.

Gestir fundarins undir lið eitt á dagskrá voru Gissur Jónsson, Guðrún Tryggvadóttir, Sigríður Anna Guðjónsdóttir, Sólmundur Magnús Sigurðarson og Þórir Haraldsson.

Helgi S Haraldsson, Anný Ingimarsdóttir, Baldur Gauti Tryggvason og Gestur Einarsson boðuðu forföll.

Formaður bauð fundarmenn velkomna og setti fundinn. Engilber ritaði fundargerð í forföllum ritara.

***Dagskrá fundarins:***

**1. Þing UMFÍ á Húsavík 15. – 17. október**

**Á fundinn voru boðaðir fulltrúar HSK sem eru að fara á þing UMFÍ. Á fundinum var rætt um málefni væntanlegs þings, en HSK á rétt á að senda 11 fulltrúa á þingið.**

**2. Fundargerðir stjórnar HSK**

2.1 Fundargerð stjórnarfundar frá 23. september sl. **Fundargerðin lögð fram og samþykkt.**

**3. Fundargerðir til kynningar**

3.1 Fundargerð 24. fundar framkvæmdanefndar ULM á Selfossi. **Lögð fram til kynningar.**

**4. Aðalfundir, þing, afmæli og ráðstefnur ofl.**

4.1 Boð á haustfund frjálsíþróttaráðs HSK 11. október.

4.2 Boð á kynningarfund samskiptaráðgjafa íþrótta- og æskulýðsstarfs á Selfossi 27. október. **Félögin eru hvött til að senda fulltrúa á kynningarfundinn.**

**5. Bréf til afgreiðslu og/eða kynningar**

5.1 Tölvupóstur frá Lýðheilsusjóði frá 17. september vegna greiðslu á styrk úr sjóðnum. **HSK fékk 800.000 kr. styrk úr sjóðnum vegna Unglingalandsmótsins. Greiðsla barst nú í byrjun október.**

**6. Annað efni til kynningar**

6.1 Áveitan og Hvatarblaðið.

**7. Íþróttaþing ÍSÍ 9. október**

 **Greint var frá helstu málefnum framhaldsþings ÍSÍ.**

**8. Launamál þjálfara**

8.1 Fyrirspurn frá formanni KFR vegna launamál. **Spurt er hvort það séu til leiðbeiningar og viðmiðunarreglur um laun þjálfara, s.s. hvort og hvernig menntun og reynsla þjálfara sé metin til launahækkunar. Ákveðið að taka þetta til umfjöllunar á vettvangi ÍSÍ og UMFÍ. Þá mun Jón Þröstur ræða þetta á vettvangi Verkalýðsfélagsins Bárunnar.**

**9. Útleiga á herbergi HSK í Selinu**

**Fyrirspurn hefur borist um tímabundna útleigu á öðru HSK herbergjanna í Selinu. Ekkert því til fyrirstöðu að lána herbergið tímabundið, en það verður nýtt af framkvæmdanefnd Unglingalandsmóts í aðdraganda móts næsta sumar.**

**10. Næsti stjórnarfundur**

 **Dagsetning ekki ákveðin.**